19. nóvember 2013 15:52 Myndform frumsýnir kvikmyndina The Hunger Games : Catching Fire á föstudaginn næsta , þann 22. nóvember í Laugarásbíói , Smárabíói , Háskólabíói , Borgarbíói Akureyri , Bíóhöllinni Akranesi , Ísafjarðarbíói og Selfossbíói . Sjáðu stiklu úr myndinni hér fyrir neðan : Katniss Everdeen og Peeta Mellark eru komin aftur heim eftir að hafa sigrað í Hungurleikunum . Sigurvegarar Hungurleikanna Þurfa að fara í svokallaða “ Sigurferð , “ og því verður Katniss og Peeta að yfirgefa fjölskyldu sína og vini og fara í ferðalag til allra hverfanna í Panem . Á meðan á ferðalaginu stendur skynjar Katniss að uppreisn sé í uppsiglingu . Höfuðborgin ( “ The Capitol “ ) situr þó enn við stjórnvölinn og Snow forsetinn er í óða önn að undirbúa Hungurleika sem gætu haft varanleg áhrif á framtíð Panem . Bíó : Laugarásbíó , Smárabíó , Háskólabíó og Borgarbíó Akureyri Aldursmerking : 12 ára Fyrsta Hunger Games-myndin kostaði 78 milljónir dollara í framleiðslu en skilaði tekjum upp á tæplega 700 milljónir dollara og er þá einungis miðað við kvikmyndahús . Það má alveg reikna með að Catching Fire eigi eftir að slá fyrstu myndina út í vinsældum og bíða menn nú spenntir eftir að sjá hver árangur hennar verður .